Štrúdľa
Suroviny:
450 g hladkej múky
1 PALMARIN
1 vajíčko
1 žĺtko
štipka soli
0,5 dcl mlieka

Postup:
Z uvedených surovín pripravíme cesto. Zmiesime, dáme do fólie, alebo sáčku a necháme 12 – 24 hodín v chladničke. Cesto potom rozdelíme na 4 časti, vyvaľkáme na tenko v tvare obdĺžnika(najlepšie vaľkať na pomúčenej utierke). Posýpame posýpkou – 100g pomletého maku, alebo orechov a 100g kryštálového cukru. Môžeme aj kombinovať s postrúhanými jablkami, alebo višňami. Pečieme pri teplote 200°C. Po upečení potierame ešte horúcim olejom. 

Zemiakové pagáče

Suroviny:
1 kg polohrubej múky
2 dcl oleja
1 kvasnice
2 vajcia
2 kávové lyžičky soli
0,5l mlieka
cukor kryštálový – 1 kávová lyžička do kvásku

Postup:
Z uvedených surovín pripravíme kysnuté cesto. Necháme 1 hodinu kysnúť. Po vykysnutí dáme na dosku, rozvaľkáme a postrúhame na cesto 6 uvarených zemiakov a 1 CERU, posolíme. Prekladáme na 3 časti a necháme 20 minút pokysnúť.  Po 20 minútach znovu rozvaľkáme a preložíme na 4 časti. Znovu necháme 20 minút pokysnúť. Nakoniec rozvaľkáme na hrúbku ½ centimetra a vykrajujeme pagáčiky. Ukladáme na plech s papierom na pečenie, potrieme rozšľahaným vajíčkom a posypeme ľubovoľnou posýpkou.